**Sihtasutuse Kodanikuühiskonna Sihtkapitali nõukogu koosolek nr. V-29**

**24. august 2022. a kell 11:00 – 13:00.**

**Toimumiskoht: Ojako puhke- ja koolituskeskus**

Juhatas: Aage Õunap, nõukogu esimees

Protokollis: Anneli Roosalu

Osalesid KÜSKi nõukogu liikmed: Agu Laius, Avo Üprus, Kaur Siruli, Veiko Kommusaar, Viljam Borissenko.

Irene Käosaar edastas oma ettepanekud kirjalikult.

Külalisena osales: Marten Lauri, Siseministeerium, KÜSKi töötajad Tea Jänes, Sandra Paulus, Kristo Tõnissoo, Ande lehtmets.

**Päevakord:**

1. Vabaühenduste arenguhüppe 2022 taotlusvooru tingimustes aruannete kuupäevade korrigeerimine ja tingimuste kinnitamine
2. Eesti väliskogukondade väljaannetele suunatud toetusprogrammi 2023. a tingimuste kinnitamine
3. Arutelu „Investeeringutoetus vabaühendustele Ida-Viru maakonnas“
4. Suursündmuste ideekorje 2021 taotluste kokkuvõte ja arutelu 2023 aasta ettevalmistamiseks
5. Nupukate lahenduste starditoetust saanute ülevaade
6. SA KÜSK majandusaastate 2023 ja 2024 aruande auditeerimine
7. Jooksvad küsimused ja info
	1. KÜSK I poolaasta finantsinformatsioon
	2. Info KÜSK põhikirja muutmine
	3. Info Sotsiaalse innovatsiooni kompetentsikeskuse projekti edasistest tegevustest

**Koosoleku avamine.**

Aage Õunap avas koosoleku ja tutvustas päevakorda.

**Otsustati:** Kinnitada päevakord.

1. **Vabaühenduste arenguhüppe 2022 taotlusvooru tingimustes aruannete kuupäevade korrigeerimine ja tingimuste kinnitamine**

Vabaühenduste arenguhüppe 2022 taotlusvooru tingimuste punktis 6.1.2 ja 6.1.3. muudetud aastaarvud sulgudes:

* + 1. 16. oktoober 2023 (30. september 2023 seisuga) esitatud vahearuande heakskiitmise järel 40%;
		2. 15. august 2024 (31. juuli 2024 seisuga) esitatud lõpparuande heakskiitmise järel 10%.

Hääletamine: Poolt 5; vastu ja erapooletuid 0.

**Otsustati: Kinnitada Vabaühenduste arenguhüppe 2022 taotlusvooru tingimused (Lisa 1).**

1. **Eesti väliskogukondade väljaannetele suunatud toetusprogrammi 2023. a. tingimuste kinnitamine**

Sandra esitas muudatusettepanekud võrreldes 2022. a tingimustega:

2.4 ja 2.5 – arengueksperdi kaasamine – igaüks saab arengueksperdi endale ise valida

2.6 – toetussummade piirmäärad – tehnilises hindamises oluline jälgida vastavust tingimustele piirmäärade osas

2.7.1 – eksperdi kaasamisel nõue koos taotlusega saata CV

2.9 – taotlustähtaeg – toodud varasemaks

4.1.7 – eelnevate aruannete esitamise nõue – kõik eelnevad aruanded peavad olema õigeaegselt esitatud

5.6.5 – toetussumma kontrollimiseks tehnilises hindamises

5.11.3 – hindamiskriteerium (tegevused, sh arengueksperdi tegevused)

6.3.2 – arengueksperdi hinnang aruande lisana vabas vormis

7.5 – kasutamata toetuse tagasimaksemäära tõstmine 100 eurole

ARUTELU: Toetusmeetme üheks eesmärgiks on toetust saanud organisatsiooni tegevuse jätkusuutlikkus, mitte niivõrd tegevustoetus väljaande koostamiseks ja levitamiseks. Arenguekspert saab olla toeks, et organisatsioon tegeleks arenguvajadustega. Arenguekspert ei ole kohustuslik, kuid arengueksperdi kaasamine võimaldab toetust saada ka arengueksperdi teenuse kulu katmiseks.

Toetusmeetme sihtrühm on väga väike, tegemist on väga erinevate projektidega. Organisatsioonide arenguvajadused on samuti erinevad.

Hääletamine: Poolt 5; vastu ja erapooletuid 0.

**Otsustati: Kinnitada Eesti väliskogukondade väljaannetele suunatud toetusprogrammi 2023. a. tingimused (Lisa 2).**

1. **Arutelu Investeeringutoetus vabaühendustele Ida-Viru maakonnas**

ARUTELU:Anneli selgitab taotlusvooru ideed ning kuidas ja kellega arutades on tingimused koostatud. Tingimuste (Lisa 3) arutelus osalesid Agu Laius ja Irene Käosaar KÜSK nõukogu liikmed, Ida-Viru maakonna vabaühenduste konsultandid Tatjana Zamorskaja ja Nadežda Morozova ning KÜSK taotlusvoorude koordinaatorid. Koostöös on paika pandud taotlusvooru eesmärk ja tingimused toetuse taotlemiseks.

Koosolekuga liitub Agu Laius.

KÜSIMUS: Kuidas saaks raha kasutamist rohkem sihitada – määratleda täpsemalt, mille jaoks on toetus mõeldud? Kas taotlejad võiks viidata taotluses oma planeeritud tegevuste seotust riiklike arengukavadega?

KOMMENTAAR: Näiteks seotus Ida-Virumaa arengustrateegiaga võiks olla välja toodud.

KOMMENTAAR: Ühingud peavad muutuma tugevamateks ja tegevusvõimekus peab kasvama. Ühingute sidustamise projekte on tehtud väga palju, aga nende tulemused pole olnud head. Katsetusi on palju, aga tulemust ei ole. Investeeringutoetus on hetkel väga vajatud ja oodatud. Oma teenuste ja tegevuse arendamisega panustavad kõik ühingud Kodanikuühiskonna programmi.

KOMMENTAAR: Ühingud on väga erinevad. Mõned teevad ka ilma toetusteta väga palju. Paljud ühingute eestvedajad on praktikud, aktivistid ja pädevad tegijad, aga strateegilist võimekust ei pruugi olla.

KOMMENTAAR: täiendada tingimuste punkti 2.1, lisades julgeoleku aspekti, projekti ja ühingu tegevused peavad toetama piirkonna stabiilsust.

ETTEPANEK: Vaadata üle hindamiskriteeriumid ja lisada tegevuste ja eesmärkide seos arengudokumentidega esimese hindamiskriteeriumi alla. Täiendada ja täpsustada tingimuste punkti 5.11.1.

**Otsustati: Investeeringutoetus vabaühendustele Ida-Viru maakonnas tingimuste punkte 2.1 ja 5.11.1 täiendada. Kutsuda kokku e-koosolek tingimuste kinnitamiseks.**

1. **Suursündmuste ideekorje 2021 taotluste kokkuvõte ja arutelu 2023 aasta ettevalmistamiseks**

Anneli annab ülevaate Kodanikuühiskonda arendavate suursündmuste ideekorje konkursist 2021. a. (Lisa 4) :

2021. a. korraldatud suursündmuste sihtrühmad ja osalejate arv:

* Arvamusfestival - vabaühendused, festivali osalejad, noored, poliitikakujundajad, meedia.

Osalejate arv: planeeritud 10 000, tegelik 5-6000.

* VNEformat ehk Kogemusõppepäevad venekeelsete vabaühendustele - venekeelsed vabaühendused.

Osalejate arv: planeeritud 50 inimest ning 30 organisatsiooni, tegelik 59 inimest ning 38 organisatsiooni

* Teeme Ära talgupäev 2021– eestimaalased.

Osalejate arv: planeeritud 25 000 - 30 000, tegelik min 25 000.

* Noortefoorum ja noore vabatahtliku tegevuspäev 2021- 16-26 aastased noored, eakad, haavatavad grupid (vähemuste esindajad, erivajadustega noored ning vähekindlustatud isikud) ja vabaühenduste esindajad.

Osalejate arv, planeeritud 500 inimest, tegelik 1693 inimest.

* Vabamu demokraatiateemaline rändnäitus ja programm „30 aastat

iseseisvat riiki“- Noored vanuses 12-26; Väljaspool Eesti suuremaid linnasid elavad eestimaalased; Eesti venekeelne elanikkond.

Osalejate arv: planeeritud 10 000, tegelik 15 000.

* Kodanikuühiskonna Foorum 2021- vabaühendused, venekeelse suhtluskeelega mittetulundusühendused ja sihtasutused 5 piirkonnast (Harjumaa, Läänemaa, Tartumaa, Länne-Virumaa ja Ida-Virumaa).

Osalejate arv: planeeritud 300 inimest, tegelik 243 inimest.

ARUTELU: Millised on ettepanekud Kodanikuühiskonda arendavate suursündmuste toetamise osas? Kas jätkata senise praktika kohaselt või muuta? Milliseid sündmusi me soovime KÜSKi poolt toetada?

KOMMENTAAR: traditsiooniliste sündmuste toetamine on selge ja need teevad oma hästi korraldatud sündmuste näol KÜSKile reklaami. Samas on oluline toetada ka uusi tegijaid, midagi otseselt praegu välja pakkuda ei oska.

ETTEPANEK:Toetada igal aastal umbes nelja suuremat ettevõtmist – üks neist järjepidev sündmus, kaks uut tulijat ja üks riigi strateegiliste eesmärkide elluviimise projekt. Teeme Ära sündmuse raamistikus võiks mõelda ka nt suunamuutusele tulenevalt hetkeolukorrast, nt aktsioon „keldrid korda“!

Anneli tutvustab SU21 ideekorjele taotluse esitanud ühinguid ja avab arutelu ka võimalikuks eelarve kasutamiseks KES toetuseks.

ETTEPANEK: 2023 aastal Kodanikuühiskonda arendavate suursündmuseid mitte toetada, vaadata tagasi ka KÜSK eelnevate aastate algatustele – mida on tehtud ja kas võiks korrata?

**Võetud teadmiseks.**

1. **Nupukate lahenduste starditoetust saanute ülevaade**

Kristo annab ülevaate Nupukate lahenduste starditoetuse saajatest alates aastast 2019 (Lisa 5).

1. MTÜ Open Knowledge Estonia/ Andmekool (2019)

Andmekool pakub praktilist koolitust ja konsultatsiooniteenust avalikele asutustele eesmärgiga muuta poliitikakujundamise protsessid läbipaistvamaks nii osalistele kui avalikkusele. Koolituselt saab vajalikud teadmised selleks, et infovahetust, raporteerimist, kavade koostamist ja nende elluviimise jälgimist tõhustada ning oskused andmete sisestamiseks, ristamiseks ja visualiseerimiseks.

1. MTÜ GTL Lab / GTL Labor (2019)

GTL Labori sihiks on julgustada õpilasi olema aktiivsed ja teadlikud kodanikud. Selleks toovad nad Eesti üldhariduskoolidesse tavapärase õppetöö osana elulised projektid, mille käigus on õpilastel võimalik panustada oma kodukoha arengusse ning omandada seeläbi olulisi 21. sajandi oskusi nagu koostöö, loovus, ettevõtlikkus, kriitiline mõtlemine ning jätkusuutliku arengu põhimõtete rakendamine.

1. MTÜ Jututaja (2019)

Jututaja eesmärk on leevendada eakate üksildust. Selleks toovad nad kokku noored ja eakad, kes saavad ühiselt tegeleda mõne meelepärase tegevusega, näiteks lugeda, kuulata muusikat või omavahel maailma asju arutada. Kõik osapooled saavad elurõõmu, energiat ja võimaluse näha maailma teise nurga alt.

1. Helge Kool MTÜ (2020)

Helge Kooli lahendus on terviklik tarkvaraline süsteem, mis lubab lastel enda probleeme lahendada ja jagada informatsiooni lapsevanemate ja koolispetsialistidega. Projekti teostamise järgmises faasis on kavas keskenduda 13-19-aastastele kooliõpilastele suunatud eestikeelse mobiilirakenduse arendamisele kujul, et see oleks testitud ja kasutatav ning baasfunktsionaalsuses tasuta saadaval App Store’is ja Google Play keskkonnas.

1. MTÜ Kideo (2020)

E-lapsehoidja aitab lapse haiguse ajal või muul hetkel laste kõrvalt kodukontoris töötavatel vanematel keskenduda pakilistele kohustustele nagu näiteks videokoosolekul osalemine, pakkudes paindlikku, kiiret ja asukohast sõltumatut lapsehoidmise teenust.

1. MTÜ Logopuu (2020)

MTÜ Logopuu Aidata 0-3 aastaste laste vanematel saada kiiresti ja mugavalt tõenduspõhist infot oma lapse kõne arengu ja arendamise kohta ja sel viisil hoida kokku logopeedide ja vanemate (töö)aega/ressursse. Starditpetuse raames on planeeritud veebipõhine platvorm, mille abil saab lapsevanem tõenduspõhiselt ja mugavalt hinnata ja toetada lapse kõne ja suhtlemisoskuse arengut kahes ajapunktis -pooleteise- ja kaheaastaselt.

1. EatB4 (2021)

EatB4 on andmevahetusplatvorm, mis aitab päästetud toidul jõuda abivajajateni suuremas koguses ja väiksemate kuludega. Andmeplatvormile on ühendatud toidu annetajad ja toiduabi saajad. Toidukaupluste andmebaasidest liigub info annetatud toidust automaatselt Toidupangale. See võimaldab efektiivsemalt planeerida logistikat ning lõpetab pabersaatelehtedelt andmete kogumise.

1. PEVICO (2021)

PEVICO MTÜ eesmärk on pakkuda kasutajasõbralikku videosuhtlus platvormi, et vähendada põlvkondade vahelist sotsiaalset distantseerumist ja ühendada digioskamatud, nende lähedased ning hoolekandeasutused ühtseks tervikuks, ületades geograafilised ja pandeemilised piirangud.

1. **SA KÜSK majandusaastate 2023 ja 2024 aruande auditeerimine**

Välja saadeti SA KÜSK majandusaastate 2023 ja 2024 aruande auditeerimisehinnapäringud kolmele ettevõttele. Üks ettevõte, BDO Eesti, loobus pakkumise tegemisest, pakkumised saatsid:

REWILO, pakkumise hind kokku 10200 € ja ELSS OÜ, pakkumise hind kokku 3840 €.

ELSS OÜ on KÜSKi majandusaasta aruandeid auditeerinud ning koostöö on hea.

Anneli lisab et senise audiitoriga ollakse väga rahul, sh on rahul RTK raamatupidaja.

ETTEPANEK: Kinnitada SA KÜSK majandusaastate 2023 ja 2024 aruande auditeerimine ELSS OÜ poolt ning sõlmida leping auditeerimisteenuse tegemiseks.

Hääletamine: Poolt 6; vastu ja erapooletuid 0.

**Otsustati: Kinnitada SA KÜSK majandusaastate 2023 ja 2024 aruande auditeerimine ELSS OÜ poolt ning sõlmida leping auditeerimisteenuse tegemiseks.**

1. **Jooksvad küsimused ja info**
	1. **KÜSK I poolaasta finantsinformatsioon**

KÜSKi I poolaasta finantsaruanded on KÜSKi kodulehel: <https://kysk.ee/meist/aastaaruanded-ja-palgaandmed/>

Anneli annab ülevaate 2022 aasta eelarve tuludest ja kuludest.

KÜSIMUS: Kas Sveitsi fond 2023 aastaks on kasutusel?

VASTUS: Kokkulepped pole allkirjastatud, kuid läbirääkimised ja arutelud on toimunud. Programmi juhib Kultuuriministeerium. Siseministeerium ja KÜSK tegelevad programmis kodanikuühiskonna arendamise valdkonnaga.

* 1. **Info KÜSK põhikirja muutmine**

Marten annab ülevaate, et peamised muudatused KÜKi põhikirja arutati eelmisel koosolekul läbi. Muudatused ja täpsustused põhikirjas on kõik seotud seaduse muudatustega.

Muudeti punkte: 4.7.6, 4.7.7, 5.11, 5.16.2, 5.16.4, 5.18.6, 8.2, 8.4, 8.5.

Põhikiri on kinnitatud ja KÜSK kodulehel üleval.

* 1. **Info Sotsiaalse innovatsiooni kompetentsikeskuse projekti edasistest tegevustest**

3.-4.10 on planeeritud projekti Eestis toimuv kohakülastus, mille raames külastatakse koos rahvusvaheliste partneritega sotsiaalselt innovaatilisi algatusi ja sotsiaalseid ettevõtteid Tallinnas, Tartus ja Võrumaal. 5.-6. oktoobril 2022 toimub Tallinnas sotsiaalse innovatsiooni projekti kõikide partnerite esindajate kohtumine. 5.oktoobril on avatud ka teiste konsortsiumi projektide partneritele eesmärgiga vahetada projektikogemusi, tugevdada EU-ülest sotsiaalse innovatsiooni tegutsejate võrgustikku. Võimalus osaleda KÜSKi nõukogu liikmetel.

**Järgmised nõukogu koosolekud toimuvad:**

* 06. oktoober 2022, algus kell 11.00 Viljandis
* 24. november 2022, algus kell 11.00 Tallinnas

Lisa 1. Vabaühenduste arenguhüppe 2022 taotlusvooru tingimused

Lisa 2. Eesti väliskogukondade väljaannetele suunatud toetusprogrammi 2023. a. tingimused

Lisa 3. Taotlusvooru tingimused, Investeeringutoetus vabaühendustele Ida-Viru maakonnas

Lisa 4. Kodanikuühiskonda arendavate suursündmuste ideekorje konkursi 2021. a. kokkuvõte

Lisa 5. Nupukate lahenduste starditoetuse saajate ülevaade

Juhatas: Protokollis:

Aage Õunap Anneli Roosalu

Nõukogu liikmed:

 Aage Õunap

Agu Laius

Avo Üprus

Kaur Siruli

Viljam Borissenko

Veiko Kommusaar